Wapens om koers te hou | Netwerk24
Wapens om koers te hou
Deur Dr. Hannes De Kock 16 Mei 2018 06:00
Die Here gee vir ons wapens wat ons in die lewe, waar elkeen van ons soveel dinge beleef wat ons baie keer nie verstaan nie, koers laat hou.
In Die Boodskap-vertaling van 1 Korintiers 13:13 staan daar:
Tot daardie tyd kom, het ons drie belangrike dinge wat ons op koers moet hou: daar is die verhouding met God . . . (geloof).
Geloof is om aan die Here te bly vashou, al verstaan jy nie dit wat die Here oor jou pad bring nie.
Geloof is om te weet dat daar nie ’n enkele haar van jou kop sal val sonder die wete van die Vader nie. Geloof is dat daar nie ’n enkele mossie dood op die grond val sonder dat God daarvan kennis dra nie; hoeveel te meer nog wanneer sy kinders sterf.
Geloof gerig nie net op Jesus die gekruisigde nie, maar ook op die opgestane Heer. Hy wat opgestaan het, die oorwinning behaal het en so vir elke kind van Hom die deur oopgemaak het om vir ewig by Hom te lewe.
Geloof as die eerste wapen wat jou koers kan laat hou midde-in die raaisels van die lewe.